Pakalpojuma līgums Nr.  14-1-12/76/25
par REIS izmaiņu pieprasījumu realizāciju

Iekšlietu ministrijas Informācijas centrs, reģistrācijas numurs 90000289913 (turpmāk – Pasūtītājs), tā priekšnieks […] personā, kurš rīkojas saskaņā ar Ministru kabineta 2016. gada 20. septembra noteikumiem Nr. 616 “Iekšlietu ministrijas Informācijas centra nolikums”, no vienas puses, un
[bookmark: _Hlk203573900][bookmark: _Hlk203573918][bookmark: _Hlk203572011]SIA Codex, reģistrācijas numurs 50203160401 (turpmāk – Piegādātājs), tā valdes priekšsēdētāja […] personā, kurš rīkojas saskaņā ar statūtiem, no otras puses, 
abi kopā un katrs atsevišķi saukti attiecīgi Līdzēji/Līdzējs, pamatojoties uz 2024. gada 19. decembrī noslēgto Vispārīgo vienošanos Nr. 14-1-12/174/24 (turpmāk – Vispārīgā vienošanās) un Piegādātāja 2025. gada 11. jūlijā iesniegto piedāvājumu, kas iekļauj sevī Valsts robežsardzes elektroniskās informācijas sistēmas (turpmāk – REIS) izmaiņu pieprasījumu (turpmāk – IP) realizācijas gabaldarbus un spējas izstrādes darbus, noslēdz šo līgumu (turpmāk – Līgums): 

1. Līguma priekšmets un līgumcena.
1.1. Pasūtītājs pasūta un Piegādātājs apņemas nodrošināt  REIS IP realizācijas gabaldarbus un spējas izstrādes darbus (turpmāk – Pakalpojums). Līguma ietvaros Pakalpojumi ir sniedzami pēc nepieciešamības uz Pasūtītāja atsevišķu pasūtījumu (turpmāk – Pasūtījums) pamata, parakstot vienošanos par IP realizāciju (turpmāk – Vienošanās).
1.2. Līdzēju salīgtā līgumcena par Pakalpojuma izpildi ir 830 000,00 EUR (astoņi simti trīsdesmit tūkstoši euro), neskaitot pievienotās vērtības nodokli (turpmāk – PVN). PVN likme tiek piemērota Latvijas Republikas normatīvajos aktos noteiktajā apmērā rēķina izrakstīšanas dienā. Pasūtītājam nav pienākums izlietot visu šajā punktā noteikto summu.
1.3. Līguma ietvaros veikto IP realizācijas gabaldarbu un spējās izstrādes darbu Pasūtījumu cena tiek apmaksāta Vispārīgās vienošanās 8. punktā noteiktajā kārtībā:
1.3.1. pēc programmatūras akceptēšanas vai katra posma akceptēšanas un darbu nodošanas-pieņemšanas akta parakstīšanas Pasūtītājs veic apmaksu 80% apmēra no Vienošanās par IP izpildi vai tās daļas (posma) cenas;
1.3.2. atlikušie 20% tiek apmaksāti Vispārīgās vienošanās 5.4. vai 5.5. apakšpunktā noteiktajā kārtībā.
1.3.3. Līgums tiek finansēts no ārvalstu finanšu instrumentiem un/vai valsts budžeta līdzekļiem.

2. Līguma termiņi
2.1. 	Līgums stājas spēkā ar tā abpusējas parakstīšanas dienu un ir spēkā līdz Pušu saistību pilnīgai izpildei;
2.2.	Līguma izpildes termiņš ir 2026. gada 1. decembris (pēdējā darba uzdevuma nodevuma piegādes datums);

3. Īpaši nosacījumi
3.1. Līgums tiek izpildīts, ņemot vērā Vispārīgās vienošanās un tās pielikumu nosacījumus, ja vien zemāk pievienotie īpašie nosacījumi nenosāka citādi;
3.2. Līgumam tiek pievienoti šādi īpašie nosacījumi:
3.2.1. Pasūtījumu piešķiršanas un izpildes kārtība:
3.2.1.1. Par katru no Līguma ievaros veicamajiem gabaldarbiem vai spējās izstrādes darbiem Līdzēji savstarpēji paraksta Vienošanos, kurā tiek definēti veicamie darbi, to darbietilpība cilvēkstundās, izpildes termiņi un nodevumi;
3.2.1.2. Pasūtītājs nosūta Piegādātājam uzaicinājumu (paraugs Līguma 7.pielikumā). 
3.2.1.3. Piegādātājs ne vēlāk kā 10 (desmit) darba dienu laikā no uzaicinājuma saņemšanas iesniedz Pasūtītājam IP izpildes piedāvājumu  (paraugs Līguma 8.pielikumā);
3.2.1.4. Pasūtītājs pēc piedāvājuma saņemšanas izvērtē piedāvājuma atbilstību uzaicinājumā noteiktajām prasībām; 
3.2.1.5. Ja piedāvājums neatbilst uzaicinājumā norādītajām prasībām vai ir nepieciešami paskaidrojumi vai precizējumi, Pasūtītājs piedāvājumu nodod Piegādātājam precizēšanai un atkārtotai iesniegšanai, kas Piegādātājam jāveic 2 (divu) darba dienu laikā;
3.2.1.6. Pusēm pēc piedāvājuma saskaņošanas ir tiesības parakstīt Vienošanos (paraugs Līguma 9.pielikumā);
3.2.1.7. Pasūtītājam pēc piedāvājuma saņemšanas ir tiesības  neparakstīt Vienošanos.
3.2.1.8. Ja Līguma ietvaros Pasūtījums tiek finansēts no ārvalstu finanšu instrumenta līdzekļiem, saskaņā ar Pasūtītāja norādījumiem ir jāievēro konkrētā finanšu līdzekļa vizuālās identitātes noteikumi, t.sk.:
3.2.1.8.1. visā projekta izstrādes dokumentācijā;
3.2.1.8.2. programmatūras lietotāju saskarnēs;
3.2.1.8.3.rēķinā, pievienojot atsauci uz projekta numuru un nosaukumu.
3.2.2. Piegādātājs rēķinus iesniedz elektroniski uz A-adresi: EINVOICE@90000289913. Rēķiniem jābūt noformētiem strukturētā elektroniskā (*.xml) formātā atbilstoši Latvijas Republikas normatīvo aktu prasībām, tajā skaitā, attiecībā uz piemērojamo elektroniskā rēķina standartu, kā arī tajos jābūt norādītiem Pasūtītāja rekvizītiem un informācijai par Līguma datumu, numuru, projekta numuru (ja attiecināms). Ja rodas šaubas par elektroniskā rēķina saņemšanu, Piegādātājam ir pienākums pierādīt elektroniskā rēķina izsūtīšanas faktu;
3.2.3. Vispārīgās vienošanās 10. punktā noteikto garantijas saistību nodrošinājumu Izpildītājs iesniedz Pasūtītājam 15 (piecpadsmit) darba dienu laikā pēc Vispārīgās vienošanās 10.1.2. apakšpunktā noteiktā nodošanas-pieņemšanas akta abpusējas parakstīšanas;
3.2.4. Vienošanās izpildes termiņš var tikt pagarināts, pusēm rakstiski vienojoties, ja saistības nav iespējams izpildīt noteiktajā termiņā no Piegādātāja neatkarīgu apstākļu dēļ (trešo personu saistību kavējumi, saistīto informācijas sistēmu izstrādes termiņu kavējumi);
3.2.5. Pasūtītāja kontaktpersonas Līguma izpildes jautājumos ir: 
3.2.5.1.   […], Pasūtītāja […], e-pasta adrese: […], tālr. […];
3.2.5.2.  […], Pasūtītāja […], e-pasta adrese: […],  tālr. […].

4. Pielikumi un interpretācija
4.1. Līgumam tiek pievienoti šādi pielikumi:
4.1.1. 1. pielikums – izmaiņas un pielāgojumi 2024. gada 19. decembrī noslēgtas vispārīgās vienošanas Nr.14-1-12/174/24 tehniskajā specifikācijā;
4.1.2. 2. pielikums – Piegādātāja piedāvājums;
4.1.3. 3. pielikums – Līguma izpildē iesaistīto speciālistu un apakšuzņēmēju saraksts;
4.1.4. 4. pielikums – Konfidencialitātes apliecinājums (paraugs);
4.1.5. 5. pielikums – Vienošanās par personas datu apstrādi;
4.1.6. 6. pielikums – Garantijas saistību nodrošinājuma paraugs;
4.1.7. [bookmark: _Hlk203573393]7. pielikums – Uzaicinājuma par izmaiņu pieprasījumu paraugs;
4.1.8. 8. pielikums – Izmaiņu pieprasījuma realizācijas piedāvājuma paraugs;
4.1.9. 9. pielikums – Vienošanās par izmaiņu pieprasījumu paraugs.
4.2.  Gadījumā, ja starp Līgumā tieši noteikto un Vispārīgo vienošanos ir pretrunas, noteicošie ir Līguma noteikumi. 

